Nagu Gerly juba kribis, siis võtsime me kätte ja korraldasime oma sallide tarvis fotosessiooni. Marika (kes peab Teistmoodi rõivalaenutust) varustas meid kleitidega. Noored tüdrukud olid meil kogu päeva abiks. Minu tütar Loore oli kaamera valdaja. Aveli, Marilin ja Helen andsid sallidele lisavõlu ja aitasid kaadri taga toimetada. Meie Gerlyga üritasime stiliste mängida ja muid tühje kohti täita.  Päike oli karm ja meil oli tegu heade spottide leidmisega ning seetõttu ei kukkunud päris sedasi välja, kui mina olin ette kujutanud. Liiga suure kuhja tegemist olime endale võtnud ja köis läks tiba lohisema mingil hetkel. Kuid päev oli väga lõbus ja järgmiseks korraks (mis kindlasti tulemata ei jää), on tarkust kõrva taha panna.  Tüdrukud olid väääga tublid - käitusid nagu tõelised proffid.    Olen  siin ikka tubli 2 nädalat aega võtnud, et parimad välja sorteerida ja need omakorda paremaks tuunida. Täna siis saabus lõpuks see päev, kui olen neid siin ilusamaks nokkinud.  Siin siis igast sallist jäädvustatud pildi-killuke.                    Aitähh Gerly, Marika, Loore, Aveli, Marilin ja Helen!  Ja muidugi tänud Taavile ja Margusele, kes kõik selle välja kannatasid.  Kogu seda üritust võõrustas meil Gerly oma perega nende armsas kodus. Kõik pildid on üles võetud nende õue peal. Tänud lahkele pererahvale!